C 73/37

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei.

(2020/C 73/11)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICARE PRIVIND APROBAREA UNEI MODIFICĂRI STANDARD

„Corbières”

PDO-FR-A0671-AM02

Data comunicării: 20 decembrie 2019

DESCRIEREA ȘI MOTIVELE MODIFICĂRII APROBATE

1. Arealul geografic și zona situată în imediata vecinătate

Punctele 1 și 3 din secțiunea IV din caietul de sarcini, referitoare la arealul geografic și la zona situată în imediata vecinătate, au fost actualizate în funcție de referințele din codul geografic oficial din anul 2019.

Astfel, în lista comunelor care alcătuiesc arealul geografic, au fost actualizate denumirile a trei comune, și anume „Fraisse-des-Corbières”, „Mayronnes”, „Portel-des-Corbières”, însă această actualizare nu constituie o modificare a teritoriului pe care se întinde arealul geografic.

În lista comunelor din zona situată în imediata vecinătate a fost actualizată denumirea unei comune, și anume „Opoul-Perillos” din departamentul Pyrénées-Orientales. Această actualizare nu constituie o modificare a zonei situate în imediata vecinătate.

Secțiunile din documentul unic referitoare la „Arealul geografic delimitat” și „Condiții suplimentare - zona situată în imediata vecinătate” au fost actualizate.

2. Soiurile de viță-de-vie

În secțiunea V din caietul de sarcini au fost introduse soiuri secundare pentru a permite o mai bună adaptare a materialului vegetal la condițiile pedoclimatice din arealul geografic. Profilul vinurilor care beneficiază de DOC se păstrează, iar această integrare se face până la maximum 10 % din soiul respectiv.

— Vinuri roșii: adăugarea soiului Marselan N ca soi complementar.

— Vinuri roze și albe: adăugarea soiurilor Carignan blanc B și Viognier B.

— Vinuri roze: soiul Piquepoul noir N este mutat din lista soiurilor principale în lista soiurilor secundare, iar soiul Muscat à petits grains blancs B este eliminat din lista soiurilor secundare, deoarece nu este utilizat pentru producerea vinurilor care beneficiază de DOC.

Secțiunile din documentul unic referitoare la „Soiurile principale de struguri de vin” și „Soiurile secundare de struguri de vin” au fost modificate.

3. Producția vinurilor roșii

Producția vinurilor roșii (secțiunea VIII din caietul de sarcini) a fost diminuată în raport cu cea a vinurilor roze și albe, la 58 hl/ha în loc de 60 hl/ha, cât era prevăzut anterior pentru toate vinurile.

Documentul unic a fost actualizat cu valorile producțiilor.

În legătură cu modificarea producției vinurilor roșii, producția maximă medie pe parcelă pentru vinurile roșii care figurează în caietul de sarcini la secțiunea VI – Managementul podgoriei – a fost, de asemenea, diminuată la 8 500 de kilograme/hectar în loc de 9 000, cât era inițial prevăzut pentru toate vinurile. Această modificare nu afectează documentul unic.

4. Actualizarea formulării din secțiunea „Etichetare”

În secțiunea XII punctul 2 litera (b) din caietul de sarcini, formularea dispoziției speciale privind etichetarea a fost actualizată, fără a face obiectul unei modificări.

Formularea precedentă era următoarea:

„- Pe eticheta vinurilor care beneficiază de denumirea de origine controlată poate figura denumirea unității geografice superioare «Languedoc». Dimensiunile caracterelor cu care este înscrisă această denumire nu depășesc, nici în înălțime, nici în lățime, jumătate din dimensiunea caracterelor care alcătuiesc denumirea de origine controlată.”

Termenul „denumire” a fost înlocuit cu „unitate geografică”.

Termenul „denumire de origine controlată” a fost înlocuit cu „denumire de origine”.

Formularea din secțiunea „Condiții suplimentare - Etichetare” a fost actualizată.

DOCUMENT UNIC

1. Denumirea produsului

Corbières

2. Tipul de indicație geografică

DOP – Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Caracteristici analitice

Vinurile sunt vinuri seci liniștite, albe, roșii și roze.

Vinurile albe și vinurile roze prezintă o tărie alcoolică naturală minimă în volume de 11,5 % vol.

Vinurile roșii prezintă o tărie alcoolică naturală minimă în volume de 12 % vol.

În etapa ambalării și a introducerii pe piață pentru consumatori, vinurile roșii prezintă un conținut de acid malic mai mic sau egal cu 0,4 grame per litru.

În etapa ambalării și a introducerii pe piață pentru consumatori, vinurile roșii cu o tărie alcoolică naturală în volume mai mică sau egală cu 14 % prezintă un conținut de zaharuri fermentabile (glucoză și fructoză) mai mic sau egal cu 3 grame per litru, iar vinurile roșii cu o tărie alcoolică mai mare de 14 % prezintă un conținut de zaharuri fermentabile (glucoză și fructoză) mai mic sau egal cu 4 grame per litru; vinurile albe și vinurile roze prezintă un conținut de zaharuri fermentabile (glucoză și fructoză) mai mic sau egal cu 4 grame per litru.

Valoarea acidității totale, a acidității volatile și conținutul total de dioxid de sulf sunt cele prevăzute de normele Uniunii.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) Aciditatea totală minimă Aciditatea volatilă maximă (în miliechivalenți per litru) Cantitatea totală maximă de dioxid de sulf (în miligrame per litru)

Descrierea vinurilor roșii

Vinul roșu sec este produs prin amestecarea a cel puțin două soiuri, dintre care soiul Carignan N este prezent în mod frecvent. Acest soi contribuie la structura vinurilor, în timp ce celelalte soiuri conferă corpolență și complexitate aromatică.

Vinurile sunt, în general, echilibrate, robuste și puternice, prezentând adesea note intense de fructe roșii și de condimente.

Pot fi consumate tinere, dar au o capacitate bună de învechire.

Descrierea vinurilor roze

Vinul roze este un vin sec, mirosul său elegant prezentând, cel mai adesea, accente florale și fructate. Nota inițială din timpul degustării este proaspătă și continuă cu o corpolență plăcută.

Descrierea vinurilor albe

Vinul alb este un vin sec, fiind caracterizat, în principal, de arome elegante de flori albe și de un echilibru bazat pe corpolență și finețe.

5. Practici vitivinicole

a. Practici oenologice esențiale

Practică oenologică specifică

Pentru producerea vinurilor roze, producătorul de vinuri poate utiliza cărbuni de uz oenologic exclusiv pentru musturile obținute prin presare și pentru vinurile noi care se află încă în curs de fermentare și într-o proporție care nu poate depăși 20 % din volumul vinurilor roze produse de producătorul în cauză pentru recolta respectivă.

În ceea ce privește practicile oenologice, în afara dispozițiilor sus-menționate, vinurile trebuie să respecte obligațiile existente la nivelul Uniunii și în Codul rural și al pescuitului maritim.

Practică de cultivare

Vița-de-vie prezintă o densitate minimă de plantare de 4 000 de butuci la hectar.

Pentru aceste plante de viță-de-vie, distanța dintre rânduri nu poate fi mai mare de 2,50 metri.

Fiecare butuc dispune de o suprafață maximă de 2,5 metri pătrați. Această suprafață se obține înmulțind distanțele dintre rânduri cu spațiul dintre butucii de pe același rând.

Când modul de conducere a viței-de-vie este „en gobelet”, aceasta este tăiată scurt, cu maximum șase cepuri de rod pe butuc. Fiecare cep de rod trebuie să aibă maximum doi ochi.

Când modul de conducere a viței-de-vie este „cordon de Royat”, aceasta este tăiată scurt:

— fie cu maximum 6 cepuri de rod pe butuc, fiecare cep de rod având maximum doi ochi;

— fie cu maximum 10 cepuri de rod pe butuc, fiecare cep de rod având maximum un ochi.

Irigarea poate fi permisă.

b. Randamente maxime

Pentru vinurile albe și roze

60 de hectolitri pe hectar

Pentru vinurile roșii

58 de hectolitri pe hectar

6. Arealul geografic delimitat

Recoltarea strugurilor, vinificarea și producerea vinurilor sunt realizate pe teritoriul comunelor următoare din departamentul Aude, pe baza codului geografic oficial din anul 2019:

Albas, Arquettes-en-Val, Bages, Barbaira, Bizanet, Boutenac, Camplong-d’Aude, Canet, Capendu, Cascastel-des-Corbières, Caunettes-en-Val, Caves, Comigne, Conilhac-Corbières, Coustouge, Cruscades, Cucugnan, Davejean, Dernacueillette, Douzens, Duilhac-sous-Peyreperthuse, Durban-Corbières, Embres-et-Castelmaure, Escales, Fabrezan, Felines-Termenès, Ferrals-les-Corbières, Feuilla, Fitou, Floure, Fontcouverte, Fontiès-d’Aude, Fontjoncouse, Fraisse-des-Corbières, Gruissan, Jonquières, Labastide-en-Val, Lagrasse, Laroque-de-Fa, Leucate, Lézignan-Corbières, Luc-sur-Orbieu, Mayronnes, Maisons, Montbrun-des-Corbières, Montgaillard, Montirat, Montlaur, Montredon-des-Corbières, Montséret, Monze, Moux, Narbonne, Névian, Ornaisons, Padern, Palairac, La Palme, Paziols, Peyriac-de-Mer, Port-la-Nouvelle, Portel-des-Corbières, Pradelles-en-Val, Quintillan, Ribaute, Rieux-en-Val, Roquefort-des-Corbières, Rouffiac-des-Corbières, Saint-André-de-Roquelongue, Saint-Jean-de-Barrou, Saint-Laurent-de-la-Cabrerisse, Saint-Pierre-des-Champs, Serviès-en-Val, Sigean, Talairan, Taurize, Termes, Thézan-des-Corbières, Tournissan, Treilles, Tuchan, Vignevieille, Villar-en-Val, Villeneuve-les-Corbières, Villerouge-Termenès, Villesèque-des-Corbières, Villetritouls.

7. Soiurile principale de struguri de vin

Vermentino B – Rolle

Carignan N

Grenache N

Lledoner pelut N

Mourvèdre N - Monastrell

Syrah N - Shiraz

Cinsaut N - Cinsault

Marsanne B

Bourboulenc B - Doucillon blanc

Grenache blanc B

Macabeu B - Macabeo

Roussanne B

8. Descrierea legăturii (legăturilor)

Masivul Corbières formează o barieră naturală, istorică și culturală cu regiunea Roussillon, iar plantațiile sale viticole au deschidere la Marea Mediterană și la câmpia Languedoc. După o perioadă lungă de timp în care regiunea Corbières a reprezentat frontiera cu Spania, aceasta și-a pierdut statutul frontalier în 1659, odată cu semnarea Tratatului de la Pirinei, prin care „Catalonia de nord” devine teritoriu francez.

Întinzându-se pe o distanță de 60 de kilometri, de la litoralul din Narbonne până la intrarea în Carcasonne, regiunea Corbières cuprinde o succesiune de bazine variate, împărțite în patru sau cinci unități geografice bine diferențiate și interconectate în cadrul acestui masiv unic.

Clima mediteraneeană scaldă întregul masiv și, cu excepția vârfurilor, vegetația mediteraneeană domină și concurează pentru spațiu cu vița-de-vie, în centrul unei regiuni foarte uscate, în care vânturile suflă aproape 300 de zile pe an.

De-a lungul generațiilor, producătorii au fabricat vinurile „Corbières” în acest ansamblu compartimentat, luminos, dar dificil, în care episoadele ploioase rare din timpul sezoanelor de toamnă și primăvară sunt uneori violente.

Au știut să realizeze o cultivare rațională a soiurilor, adaptând practicile de cultivare și modurile de conducere în funcție de diferitele situații.

Astfel, soiul Carignan N, care este prezent în mare măsură, rămâne, în cele mai dificile situații, soiul predominant perfect adaptat climei calde, uscate și bătute de vânturi din areal. În plus, în areal se regăsesc și soiurile Grenache N, Mourvèdre N și Syrah N. Acesta din urmă, care este un soi timpuriu, este cultivat pe soluri mai adânci și răcoroase. Fiind sensibil la vânt, acest soi este, de obicei, legat pe spaliere. Soiul Mourvèdre N, care se coace mai târziu, se regăsește pe cele mai calde soluri, pe linia litoralului și în zone adăpostite. Omniprezent, soiul Grenache N ocupă coastele subțiri și aride împreună cu soiul Carignan N.

Aliniind condițiile geografice specifice denumirii cu soiurile, viticultorii dezvăluie în vinuri potențialul spațiilor sărace și acoperite cu pietriș, care le conferă vinurilor roșii structura și intensitatea, precum și potențialul solurilor mai adânci și răcoroase, care oferă vinurilor roze aromele fructate caracteristice, valorificând parcelele adăpostite, care permit exprimarea catifelării taninurilor și a notelor caracteristice de fructe (în special, de fructe roșii pentru vinurile roșii) în vinurile roșii și roze. În sfârșit, căldura mediteraneeană permite obținerea vinurilor albe corpolente și echilibrate.

Complementaritatea soiurilor reprezintă atuul principal al vinurilor care beneficiază de denumirea de origine controlată „Corbières”, vinuri renumite, care au reprezentat pentru foarte mult timp apanajul unui comerț local foarte dezvoltat, ceea ce a permis distribuirea lor foarte extinsă pe piața franceză.

Cunoscute sub denumirea „les cinq fils de Carcassonne”, castelele din Peyrepertuse, Puylaurens, Quéribus, Termes și Aguilar, de pe înălțimea crestelor lor calcaroase, stau mărturie a trecutului zbuciumat al regiunii „Corbières”, când drama catarismului se desfășura pe munte. Vestigiile magnificelor abații Lagrasse și Fontfroide reamintesc rolul esențial al călugărilor în cultivarea viței-de-vie, singura plantă capabilă să valorifice la maximum teritoriul sărac și arid format de garigă, landă și stânci și care le-a conferit producătorilor din „Corbières” mândria și dinamismul pentru protejarea reputației denumirii lor de origine controlată.

9. Alte condiții esențiale (ambalarea, etichetarea, alte cerințe)

Cadrul juridic:

Legislația națională

Tipul de condiție suplimentară:

Dispoziții complementare referitoare la etichetare

Descrierea condiției:

- Pe eticheta vinurilor care beneficiază de denumirea de origine controlată poate figura denumirea unei unități geografice mai mici, cu condiția:

— să fie vorba despre un loc înscris în cadastru;

— ca acest loc să figureze în declarația de recoltă.

Denumirea locului înscris în cadastru este înscrisă imediat după denumirea de origine controlată și este tipărită cu caractere ale căror dimensiuni nu depășesc nici în înălțime, nici în lățime, jumătate din dimensiunea caracterelor care alcătuiesc denumirea de origine controlată.

Pe eticheta vinurilor care beneficiază de denumirea de origine controlată poate figura denumirea unității geografice superioare „Languedoc”.

Dimensiunile caracterelor cu care este înscrisă această denumire nu depășesc, nici în înălțime, nici în lățime, jumătate din dimensiunea caracterelor care alcătuiesc denumirea de origine controlată.

Cadrul juridic:

Legislația națională

Tipul de condiție suplimentară:

Derogare privind producerea în arealul geografic delimitat

Descrierea condiției:

Zona situată în imediata vecinătate, definită prin derogare pentru vinificarea și producerea vinurilor, este constituită din teritoriul comunelor următoare:

— departamentul Aude: Argens-Minervois, Armissan, Auriac, Badens, Blomac, Bouilhonnac, Carcassonne, Castelnau-d’Aude, Clermont-sur-Lauquet, Coursan, Cuxac-d’Aude, Fajac-en-Val, Fleury, Greffeil, Ladern-sur-Lauquet, Lairière, Mailhac, Marcorignan, Marseillette, Mas-des-Cours, Massac, Montjoi, Moussan, Mouthoumet, Palaja, Paraza, Puicheric, Raissac-d’Aude, Roquecourbe-Minervois, Roubia, Rustiques, Saint-Couat-d’Aude, Saint-Martin-des-Puits, Soulatgé, Tourouzelle, Trèbes, Villedaigne, Vinassan;

— departamentul Pyrénées-Orientales: Le Barcarès, Maury, Opoul-Périllos, Rivesaltes, Saint-Paul-de-Fenouillet, Salses-le-Château, Tautavel, Vingrau.

Link către caietul de sarcini

https://info.agriculture.gouv.fr/gedei/site/bo-agri/document_administratif-72919cce-47ac-43c8-bbfd-7524f14d9e66

(1) JO L 9, 11.1.2019, p. 2.